Jei ne jūs, tai jūsų mažieji tikrai žino, kas yra nuotaikingasis ir neįtikėtinai linksmais savo nuotykiais garsėjantis Džiunglių būrys. Visame pasaulyje vaikų pamėgtas prancūzų kuriamas serialas, dubliuotas lietuviškai ir gerokai išaugęs savo marškinėlius, jau nuo šiandien, rugsėjo 8-tosios, persikelia į didžiuosius ekranus. Turėjome tiek gerų idėjų ir istorijų, kad viskas nebetilpo į serialą. Todėl ir nusprendėme sukurti vieną, didelį ir fantastišką filmą!, sako režisierius Davidas Alaux.
Istorija išties nepaprasta: Morisas yra pingvinas. Tiksliau, pingvinas tik iš išorės. Širdyje Morisas yra tikras tigras. Išaugintas mamos tigrės ir išmokęs visų kung-fu gudrybių, Morisas vadovauja bebaimiam Džiunglių būriui, gelbstinčiam tuomet, kai niekas kitas padėti nebegali.
Saugančiam džiungles nuo pavojų ir piktavalių, kurių aplink niekad nepritrūksta. Jo būriui dar priklauso geraširdė gorila Migelis, gyvenantis iš esmės dėl vienintelio tikslo bananų, būrio smegenys, surūgėlis ilgakulnis (kitaip tarsyras) Gilbertas ir Moriso įsūnytas Jaunėlis irgi kung-fu mokanti auksinė žuvelė.
Šįkart Džiunglių būriui teks stoti prieš piktąją koalą Igorį ir jo vadovaujamą kvailokų, bet viskam pasiruošusių babuinų (tokios beždžionės) būrį. Kažkada seniai seniai Igoris jau bandė perorganizuoti nusistovėjusią džiunglių tvarką, tačiau tuomet jį sustabdė kita herojų grupelė, vadovaujama Moriso mamytės tigrės. Iki šiol nuoskaudos neslepiantis Igoris dabar rezga naują keršto planą. Morisas su bičiuliais turės pasitelkti visą įmanomą pagalbą, kad sužlugdytų kerštingosios koalos planus bei išsaugotų dabartinę tvarką ir taiką džiunglėse.
Filmas patiks ir tiems, kurie jau puikiai pažįsta legendinius serialo herojus, ir tiems, kurie dar tik patirs džiaugsmą juos pažinti. Tiesa, tai ne tik istorija apie gyvūnus, tai ir užslėptą gerumo, pakantumo ir drąsos buvimo savimi pamoką turinti istorija iš kurios, tikimės, tiek vaikai, tiek juos lydintys suaugusieji išeis bent šiek tiek pasikeitę. Žinoma, į gerąją pusę, sako režisierius.
Džiunglių būrys Lietuvoje pradedamas rodyti jau šiandien, rugsėjo 8 dieną.
Filmo anonsas: https://youtu.be/u8LiBpDzy-g